Saya mau tau Variétas dari Pelem kasturi. Jelaskan dalam bahasa jawa

Ana telu variétas Mangiféra casturi. Variétas pèlèm iki dikenal masarakat Kalimantan Sèlatan kanthi jengen kasturi, cuban / kastuba lan asem pelipisan / palipisan.

Buah kasturi mirib karo buah pèlèm lumrahé nanging ukurane luwih cilik, wujudé bunder dhawane 5 – 6 cm, ambané 4 – 5 cm lan boboté ± 65,6 gram. Kulit buahe tipis warnané ijo padhang lan bintik-bintik warnané petheng lan manawa dimasak kulit buahe manglih dadi ireng. Daging buahe warna oranye, kandhutan serat 1,06% lan duwé rasa kang manis lan énak. Sifat kang menonjol saka kasturi ya iku ambune buah kang wangi saéngga akèh disenengi masarakat Kalimantan sèlatan.

Pèlèm cuban wujudé bunder dawane 6 – 6,3 cm lan ambané 4,2 – 5,2 cm. Kulit buahe warnané abang mawar lan warnané ora ireng kabèh manawa dimasak. Daging buah warnané oranye padhang, ana serate lan ora mambu wangi kaya kasturi.

Asem pelipisan utawa palipisan duwé wujud kang mirib karo kasturi, nanging ora nimbulke ambu kang wangi. Buahe awujud éllipsoid dhawane 6 – 7,2 cm, ambané 3 – 4,4 cm lan boboté ± 66,26 gram

Warnane kulit buah ijo bintik-bintik coklat lan manawa di masak masak wernane ijo peteng sarta duwé getah kang akèh ing bekas batang buahe. Daging buahe warna kuning oranye ngandung sèrat ± 1,89%.